
Komiteens medlemmer:
Hyttekomiteen har bestått av fire medlemmer. Marita Stene, May-Iren Clausen, Marit Hestegrei Høknes og Anne Gunn Green (leder). Det har til sammen vært avholdt 2 komitemøter og hyppig kommunikasjon via messenger.
Aktiviteter:
Hyttekomiteens første aktivitet var kiosksalg under rulleskirenn på Øras dager i august. Ved loppemarkedet som skilaget arrangerte på Vinne skole bidro komiteen med salg av kaffe og kake. Komiteen har fått en del utstyr til kjøkkenet fra Vinne skole, samt kjøpt en del av Vinne idrettslag. Det er nå servise til 50 stk, slik at det er mulighet for å bruke av dette ved utleie. Det er også satt inn ny varmtvannsbereder på kjøkkenet.
Vi har bidratt med å lage liste over kjøkkenvakter for Edsåsdalsamlinga.  Medlemmer av styret hadde ansvaret for servering av kveldsmat i skihytta på barmarkstrening før jul. Hyttekomiten hadde ansvaret for kveldsmat på skitreningene før jul. En relativt dårlig vinter har gjort at hyttekomiteen har gjennomført servering på 3 mandager (kveldsmat) og 3 onsdager (distanserenn/runderenn). Vi har i tillegg hatt servering på KM normal skiskyting (Frol), Vinnesprinten og Innherred karusell skiskyting. 
Rebbrenn, Lille Arnljot Gelline, Arnljot Gelline og skiskole ble dessverre avlyst på grunn av snømangel.
Premieutdelingen for årets skisesong er utsatt på grunn av Covid-19, håper på å få gjennomført dette 14. juni, på en aktivitetsdag ute ved skihytta. Det vil også bli gjennomført rundvasking av skihytta før ny sesong.

Samarbeidspartnere:
Coop Ekstra har bidratt med sponsing av frukt til rulleskirennet, Edsåsdalssamlinga og miljøturen til Midterfjellet (Beistadrennet KM-stafett) Innkjøp til Edsåsdalssamlinga ble gjort her, samt det som har trengtes til servering i skihytta. De pakket også alle varene som ble bestilt til Edsåsdalssamlinga.
Røra AS har også i år bidratt med sponsing av juice til Edsåsdalssamlinga.
Innherredsbakeriet og Petter Nervik sponset oss med brød til Edsåsdalssamlinga.
Reidar Berg sponset oss med melk til Edsåsdalssamlinga.
Kaffe 1 har vært leverandør av kaffe til en god pris, samt sponset oss med beger.
Bama har vi også i år benytte oss av i forhold til idrettsfrukt, der vi får 60% rabatt på frukt og smoothie som vi har hatt innkjøp av. 

Lån og utleie:
Skihytta har vært lite etterspurt i løpet av denne sesongen. Dette har vel sammenheng med at vi har hatt relativt lite snø denne vinteren. Det er barnehager/skoler som har lånt hytta i forbindelse med sine aktivitetsdager. Den er også leid ut til bursdager, aktivitetskvelder og andre private lag. Det har bidratt til litt leieinntekt for skilaget. Den er også blitt brukt til skilagets eget bruk, møtevirksomhet. Ansvaret for å følge opp i forhold til utleie er det leder i hyttekomiteen som har hatt. Hovedansvaret for utleie av skihytta er en av de oppgavene hyttekomiteen har hatt. Dette gjelder også kontakt opp mot Innherred renovasjon for tømming av søppelkontainere under sesongen.
Oppsummering:
Hyttekomiteen er godt fornøyd med de aktivitetene som er gjennomført, og hvor vi har bidratt. Det har vært en vinter med lite snø, slik at det har påvirket aktiviteten i skihytta. Det er et godt samarbeid innad i komiteen, med god arbeids- og ansvarfordeling. En stor takk til alle som har bidratt i vår regi på de ulike arrangementene. Alle komiteens medlemmer fortsetter videre en ny sesong. Vi håper at neste sesong vil bli preget av masse snø, mye aktivitet og yrende liv i skihytta.

For hyttekomiteen
Anne Gunn Green
